Tarybos reglamentas (EEB) Nr. 787/89
1989 m. kovo 20 d.
iš dalies keičiantis Reglamentą (EEB) Nr. 1883/78, išdėstantį bendrąsias taisykles dėl intervencijoms skirto Europos žemės ūkio orientavimo ir garantijų fondo Garantijų skyriaus finansavimo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1970 m. balandžio 21 d. Tarybos reglamentą (EEB) Nr. 729/70 dėl bendrosios žemės ūkio politikos finansavimo [1] su paskutiniais pakeitimais, padarytais Reglamentu (EEB) Nr. 2048/88 [2], ypač į jo 3 straipsnio 2 dalį,
atsižvelgdama į Komisijos pasiūlymą,
kadangi Reglamento (EEB) Nr. 1883/78 [3] 6 straipsnis su paskutiniais pakeitimais, padarytais Reglamentu (EEB) Nr. 2050/88 [4], nurodo, kad esminės operacijos, susijusios su intervencinių produktų saugojimu ir, jei reikia, perdirbimu, finansuojamos visai Bendrijai vienodomis standartinio dydžio sumomis; kadangi tos pačios taisyklės turėtų būti taikomos ir EŽŪOGF Garantijų skyriaus finansavimui, skirtam išlaidoms, kylančioms iš specialių priemonių, kurios yra numatytos intervencinių agentūrų konkrečiais tikslais laikomiems produktams panaudoti ir (ar) paskirties vietai garantuoti, šias priemones nustatant Bendrijos taisyklėmis,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1883/78 6 straipsnis papildomas tokia pastraipa:
"Išlaidos, kylančios iš specialiųjų priemonių, numatytų intervencinių agentūrų konkrečiais tikslais laikomų produktų panaudojimui ir (ar) paskirties vietai garantuoti, kurios priimamos taikant bendrą rinkos organizavimą, ir kurių išlaidas padengia EŽŪOGF Garantijų skyrius, taip pat finansuojamos visai Bendrijai vienodomis standartinio dydžio sumomis. Standartinio dydžio sumos nustatomos pirmojoje pastraipoje nustatyta tvarka."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas išlaidoms, turėtoms nuo 1987 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1989 m. kovo 20 d.